open-index/open-wikipedia-markdown huggingface dataset:
Ingeborg Møller

**Ingeborg Møller** (egentlig **Katharina Elisabeth Storm**, født 29. desember 1878 i Oslo, død 18. februar 1964) var en norsk forfatter.

Møller debuterte litterært i 1904 med skuespillet *Fru Karen*. Blant hennes mest kjente verker er den kulturhistoriske romantrilogien *Job Sveinungsson* (1925), *Vandringsmann* (1928) og *Herrens regn* (1929). Romantrilogien var en kulturhistorisk skildring fra slutten av 1700-tallet.
Ved siden av forfatterskapet var Ingeborg Møller fast medarbeider i avisa *[[Nationen]]*. 

## Antroposofi
Møller og filosofen Richard Eriksen som sørget for å få Rudolf Steiner for første gang til Norge 1908. Ingeborg Møller var på den tiden usikker på sin løpebane som forfatter, men Steiner oppmuntret henne: ”Søk i Deres eget folks dybder, så vil De nok finne de rette kildene". Under Steiners norgesbesøk i 1910 gjorde Ingeborg Møller ham oppmerksom på *[[Draumkvedet]]*, og hun oversatte det for ham ord for ord. Han mente det uten tvil gikk tilbake til en virkelig innvielse og kom senere tilbake til det i flere foredrag, noe som bidro til å gjøre diktverket kjent i Mellom-Europa. Hun ble gift Lindholm og var mor til tre sønner, blant dem Dan Lindholm, en kjent norsk antroposof. 

## Bibliografi
* Eugen Schauman, 1985    
* Herrens regn: en fortelling fra syttenhundreårene, 1978
* Henrik Steffens, 1962    
* Sagn og eventyr fra landene i vest, 1962    
* Ridderen med det mørke smilet og andre sagn og eventyr fra landene i vest, 1958    
* Fem menneskeskjebner : Georg Carl von Döbeln, Florence Nightingale, Giuseppe Garibaldi, Sonja Kovalevski, Eugen Schauman, 1957    
* Fra gullalderen i nordisk diktning, 1955    
* Søndenvind, 1949    
* Vandringsmannen, 1949    
* Goethe : et omriss av hans liv og verk: til 200-årsdagen for hans fødsel 28. august 1949, 1949
* Runestenene, 1948    
* En af de første, 1948    
* Henrik Steffens: "Norges bortblæste Laurbærblad", 1948    
* Lindeby, 1946    
* De tolv apostlers sagaer, 1946    
* Vaarfrost, 1945    
* Det blåser sønnenvind : roman, 1939    
* En av de första : roman, 1938    
*En av de første: Roman 1936 utgitt på Gyldendal    
* Runestenene, 1934
* Lindeby, 1933    
* Kristen Rasmusson der Wanderer : Roman, 1931    
* Vaarfrost : en romantikerskjebne, 1931    
* Herrens regn, 1929    
* Vandringsmannen, 1928    
* Zur Kenntnis des "Nitro-isobutyl-glycerins" und einiger seiner derivate, 1927    
* Job Sveinungsson, 1925    
* Norrøne Marialegender, 1923
* Hjemmets kogebog, 1919    
* Kunsten at være huslig : praktisk anvisning til sundhedsmæssig og økonomisk husførelse, 1916
* Fru Karen (skuespill) 1904 

## Referanser


## Eksterne lenker
* Biografi Ingeborg Møller, på tysk
NM84

**NM84** beltebergningsvogn er en norsk modifikasjon av den USA-produserte M548 (M113). Dens bruksområder innbefatter berging og sleping av M113-vogner, samt løft av reparasjonsobjekter. Forsvaret har solgt vognene til skraping.

Forsvaret kjøpte inn til sammen 136 stk M548 transportvogner, hvorav 21 ble ombygd til bergingsvogner.

## Referanser


## Eksterne lenker
* Forsvaret
* Leif Kinseth AS/Surplus.no
Carlo Saraceni

**Carlo Saraceni** (født ca. 1570 i Venezia, død 16. juni 1620 i Venezia) var en italiensk maler, i perioden tidlig barokk.

## Liv og verk

Saraceni var født i Venezia, men hans malerier var mer Roma-inspirert; han flyttet til Roma i 1598 og ble tatt opp i *[[Accademia di San Luca]]* i 1607. Han var aldri i Frankrike, selv om han snakket flytende fransk og hadde mange franske tilhengere.

Da Caravaggios beryktede maleri *«Death of the Virgin»* (henger nå i Louvre) ble refusert i 1606 av kirken *Santa Maria della Scala*, var det Saraceni som lagde en passende erstatning. Han var inspirert av Caravaggios dramatiske lys- og skyggeeffekter og hans monumentale, men likevel naturalistiske motiver. Han regnes derfor som en av de første innen teknikken chiaroscuro. 

Saraceni vokste veldig som maler i perioden 1606-1610. Årtiet etter 1610 regnes som hans fullmodne. I 1616-17 samarbeidet han med Sala Regia, på freskene i Quirinalet i Roma. I 1618 fikk han betalt for to malerier i kirken Santa Maria dell'Anima.  Komposisjonsmessige detaljer fra fresken *«The Birth of the Virgin»* i *Santa Maria Aquiro*-kirken er gjentatt i kobber ved Louvre.

I 1620 flyttet han tilbake til Venezia, hvor han døde samme år.

## Verk i utvalg

* *«Rest on the Flight into Egypt»*,  1606 (Eremo dei Camaldoli, Frascati)
* *«Madonna and Child with Saint Anne»* malt til *Church of San Simeone Profeta*, 1610 (Galleria Nazionale d'Arte Antica, Roma)
* *Papal Authority* (J. Paul Getty Museum) Kritt-tegning, forberedelse til en allegorisk freske
* *«Vision of Saint Francis»* Alte Pinakothek, München
* *«Angel and Saint Cecilia»* (Galleria Nazionale d'Arte Antica, Rome)
* *«The Martyrdom of Saint Cecilia»* (Los Angeles County Museum of Art)
* *«Nativity»* (Residenzgalerie, Salzburg)

Arbeider av Saraceni kan også ses i kirken *[[San Lorenzo in Lucina]]* i Roma.

## Referanser


## Litteratur

* Charles Dempsey, Keith Christiansen, Richard E. Spear, and Erich Scheier. 1985. *The Age of Caravaggio*. (New York: The Metropolitan Museum of Art) 

## Eksterne lenker
*
Atle

**Atle** et mannsnavn med gotiske opprinnelse. Navnet betyr «far».

## Etymologi
**Atle** er dannet av det gotiske ordet *atta*, «far», med en bøyning som angir forminskelse. Den norrøne varianten av navnet var *Atli*. Se også hunernavnet Attila.

*Atl* er en norsk dialektform av navnet. *Atl* er også et indiansk navn brukt i Peru, med betydningen «vann».

## Utbredelse
*Atli* var et vanlig mannsnavn på Island og antakelig også i Norge i vikingtiden. Over 10 forskjellige personer med navnet er nevnt i Landnåmabok.
*Atle* er kjent brukt i Norge i middelalderen, men navnet var ikke blant de mest brukte. Ni forskjellige personer med navnet er nevnt i Regesta Norvegica.
*Attle* og *Atle* er kjent brukt i Norge på 1500-tallet, men navnet var ikke blant de mest brukte. Over 10 personer med disse navnene er nevnt i norske lensrekneskapsbøker 1548-1567. Navnet ble også skrevet blant annet som *Attleff*, *Atleff*, *Hotle* og *Hattle*.
I nyere tid har *Atle* hatt størst popularitet som døpenavn i Norge rundt 1960-tallet, men har aldri vært blant de mest mest brukte døpenavnene.

|}

## Kjente personer med navnet
* Atle Budlesson, norrøn sagnkonge i Atlekvida, antakelig oppdiktet og basert på hunerkongen Attila
* Atle Idmunsson, norrøn sagnkonge i Den eldre Edda
* Atli Eiriksson (f. 900-tallet), islandsk høvding
* Atle Mjove (f. 900-tallet), islandsk høvding og skald
* Atle Selberg (f. 1917), norsk matematiker
* Atli Pætursson Dam (f. 1932), færøysk politiker
* Atle Jebsen (f. 1935), norsk skipsreder
* Atli Heimir Sveinsson (f. 1938), islandsk komponist
* Atle Kittang (f. 1941), norsk litteraturviter
* Atle Næss (f. 1949), norsk forfatter
* Atle Sommerfeldt (f. 1951), norsk biskop
* Atle Brynestad (f. 1953), norsk forretningsmann
* Atle Hansen (f. 1954), norsk forfatter
* Atli Eðvaldsson (f. 1957), islandsk fotballspiller og trener
* Geir Atle Ersland (f. 1957), norsk historiker
* Atle Vårvik (f. 1965), norsk skøyteløper
* Atle Skårdal (f. 1966), norsk alpinist
* Atle Antonsen (f. 1969), norsk skuespiller og komiker
* Atli Örvarsson (f. 1970), islandsk filmmusikkomponist
* Atle Gulbrandsen (f. 1979), norsk motorsportskommentator
* Atli Jóhannesson (f. 1988), islandsk badmintonspiller
* Atle Simonsen (f. 1988), norsk politiker
* Atle Pettersen (f. 1989), norsk sanger

## Referanser


## Eksterne lenker
*
David Copperfield (illusjonist)

**David Copperfield** (født 16. september 1956 i Metuchen, New Jersey, USA, som **David Seth Kotkin**) er en amerikansk illusjonist. Til hans mest spektakulære nummer regnes, blant annet, da han fikk Frihetsgudinnen i New York til å forsvinne og da han svevde fritt over Grand Canyon. Han har også gått gjennom Den kinesiske mur. Han har fått en stjerne på Hollywood Walk of Fame.

Artistnavnet kommer fra Charles Dickens' roman *[[David Copperfield (roman)|David Copperfield]]*.

## Referanser


## Eksterne lenker
* 
* 
*
Kevin Cecil

**Kevin Cecil** (født	11. desember 1969 i London) er en britisk manusforfatter.

Han samarbeider ofte med Andy Riley (som han har kjent siden barneskolen), og er kjent for blant annet Comic Relief, Robbie the Reindeer (som han vant en BAFTA-pris for sammen med Riley i 2000), og har også skrevet for blant andre Ei selsom sjappe, Little Britain, Trigger Happy TV, So Graham Norton, Smack the Pony og Spitting Image. Han har også skrevet manus for radioprogrammet The 99p Challenge.

## Eksterne lenker
*
August (navn)

**August** er et mannsnavn i flere europeiske språk. Navnet betyr «opphøyd» og er i dag vanlig i Norden. Formen *[[Augusto]]* er vanlig i mange land med latinske språk. En navnebærer er den svenske forfatteren og dramatikeren August Strindberg, kjent for verk som *[[Frøken Julie]]* og *Ett drömspel*.

## Etymologi
*August* er dannet som en korform av det latinske tilnavnet *Augustus*, som er avledet av det latinske ordet *augere*, «å øke». *Augustus* hadde betydningen «opphøyd» eller «ærverdig» og var en tittel gitt til romerske keisere. Måneden august har navn etter keiser Augustus.

## Utbredelse
Navnet *August* har vært i bruk i Norden siden 1600-tallet, og var særlig populært i Sverige og Danmark på 1800-tallet. I nyere tid har *August* vært vanlig i Norge fra 1850- til 1890-årene og hadde en popularitetstopp med 0,5 % i 1882. Navnet ble igjen populært fra 2000-årene. 

*August* var et svært vanlig navn i Sverige på midten av 1800-tallet.

*August* er i dag et vanlig navn blant annet i Finland og Estland, selv om formen *Aukusti* er mer vanlig i Finland. Formen *[[Augusto]]* er vanlig blant annet i Mosambik, Angola og Italia. I tillegg er formene *Augustus* vanlig i Dominica og *Ágúst* i Island.

|}

## Kjente personer med navnet

Personene i listen er ordnet kronologisk etter fødselsår.
* August Immanuel Bekker (1785–1871), tysk filolog
* August Ferdinand Möbius (1790–1868), tysk matematiker
* August Kekulé (1829–1896), tysk kjemiker
* August Strindberg (1849–1912), svensk forfatter og dramatiker
* August Horch (1868–1951), tysk ingeniør og bilpioner, grunnlegger av Audi
* August Wilson (1945–2005), amerikansk dramatiker, Pulitzer-vinner
* August Wittgenstein (født 1981), tysk-svensk skuespiller
* August Alsina (født 1992), amerikansk R&B-artist
* August Maturo (født 2007), amerikansk skuespiller
* Pierre-Auguste Renoir
* August S. Krogh
* August Heisenberg
* August Cappelen
* Christian August
* Friedrich August von Hayek

### Som etternavn
* Bille August

## Navnedag
*August* har navnedag i flere land, oftest 7. januar. Den norske navnedagen er .

## Se også
* måneden august
* keiser Augustus

## Referanser


## Eksterne lenker
*
Arthur Mathews

**Arthur Mathews** (født 1959 i Navan) er en irsk manusforfatter som har skrevet eller bidratt til en rekke populære TV-serier.

Mathews har sammen med partneren Graham Linehan bidratt til en lang rekke TV-serier, men det var først med *[[Fader Ted]]* (1995&ndash;1998) at Linehan & Mathews ble kjente. Begge skrev også for *[[Big Train]]s* første sesong 1998. Mathews skrev seriens andre sesong 2002 alene. I 1999 utviklet de to komiserien *[[Hippies (TV-serie)|Hippies]]* sammen, men skriptyene ble skrevet av Mathews alene.

Mathews var også bidragsyter til komediserien *[[Ei selsom sjappe]]* (2000 − 2004).

## Referanser


## Eksterne lenker
* Biografi på screenonline.org.uk
Andy Riley

**Andy Riley** (født 27. april 1970) er en britisk manusforfatter og tegneserieprodusent.

## Liv og virke
Riley har sin utdannelse fra videregående skole i Aylesbury i Buckinghamshire, og siden ved Pembroke College på Universitetet i Oxford hvor han studerte moderne historie. Sammen med barndomskameraten Kevin Cecil fra Aylesbury, har de skrevet manus til situasjonskomedier for BBC; *The Great Outdoors*, *Hyperdrive* og *Slacker Cats* for ABCs familiekanal. De har også bidratt til *[[Little Britain]]*, *Trigger Happy TV*, *[[Graham Norton|So Graham Norton]]*, *Smack the Pony*, og *[[Spitting Image]]*. De skrev også manus for den britiske animerte filmen *[[Gnomeo og Julie]]* (2011).

Riley har skrevet flere bestselgende tegneseriebøker, *The Book of Bunny Suicides* (2003), *Return of the Bunny Suicides*, *The Bumper Book of Bunny Suicides*, *Dawn of the Bunny Suicides*, *Great Lies To Tell Small Kids* (2005), *Loads More Lies to Tell Small Kids* (2006), og *Selfish Pigs*, og har dessuten produsert kalendre, gratulasjonskort, apps for iPhone og lignende. Fra 2002 og fram til februar 2010 tegnet han en ukentlig tegneserie kalt *Roasted* i *The Observer* som til sist ble samlet til en bok i oktober 2007. *D.I.Y. Dentistry* ble utgitt i oktober 2008 i innbundet bok, mens *Lucky Heather* utga han på egen hånd og er kun tilgjengelig fra Gosh! Comics i London.

## Referanser


## Eksterne lenker
* 
*
DDR2 SDRAM

**DDR2 SDRAM** er en type minnebrikke i stasjonære datamaskiner. Forskjellene mellom DDR SDRAM og DDR2 SDRAM er at DDR-minne har lavere dataoverføringshastighet (MB/s), men lavere forsinkelse enn DDR2-minne. Dette gjør at de er ca. like effektive, men DDR2-RAM har en fordel med at de tåler lavere spenning enn DDR. Antallet pinner er forskjellige, DDR-RAM har 184, mens DDR2 SDRAM har 240. DDR- og DDR2 SDRAM kan ikke blandes, og passer inn i hver sine typer hovedkort.

Busshastigheter er fra 400&nbsp;MHz til 1100&nbsp;MHz.
Leikny Haga Indergaard

**Leikny Haga Indergaard** (født 17. november 1952) er en norsk bibliotekar, og tidligere biblioteksjef på Bergen Offentlige Bibliotek (2011-2022). Hun var tidligere avdelingsdirektør i utviklingsavdelingen i ABM-utvikling (2003-2008). 

Hun har tidligere arbeidet som bibliotek- og kulturhussjef i Stavanger og fylkesbiblioteksjef i Rogaland, og var prosjektleder for søknaden til Stavanger om å bli europeisk kulturhovedstad i 2008.  

## Priser
* NBU-prisen 1997 for sin innsats for Den Nordiske barnebokkonferansen som arrangeres hvert annet år i Stavanger. 

## Eksterne lenker
* Leikny Haga Indergaard hos ABM-utvikling
MDG (andre betydninger)

**MDG** kan referere til:

* Miljøpartiet De Grønne, et norsk politisk parti.
* ISO 3166-1 alfa-3-koden til Madagaskar.
Ada

**Ada** et kvinnenavn som kan være en kortform av det gammeltyske navnet Adelheid som kommer av *adal*, «edel», og *haidu*, «glans». Det kan også komme av det hebraiske ordet for «pryd». 

## Etymologi
*Ada* er et navn av usikker opprinnelse. Det kan være en latinsk variant av det bibelske navnet *Adah*. Navnet har imidlertid også blitt forklart som en kjæleform av *Adele* og *Adelaide*, germanske kvinnenavn der første ledd er *adal* «edel».

*Ada* er et palindrom.

## Utbredelse
*Ada* er nevnt i åtte vers i Bibelen, og er dermed blant de hundre oftest nevnte kvinnenavnene i Bibelen.

Navnet ble båret av en abbedisse på 600‑tallet ved klosteret Saint‑Julien‑des‑Prés i Le Mans, men navnet var ikke i allmenn bruk før sent på 1700‑tallet.

*Ada* er brukt i Norge fra ca. 1850. 

Navnet *Ada* har vært vanlig i Norge siden 2000-årene og hadde en popularitetstopp med 1,1 % i 2021.

I England var navnet mest brukt på 1800-tallet og begynnelsen av 1900-tallet.

*Ada* var et populært navn i USA på 1800-tallet.

*Ada* er i dag et vanlig kvinnenavn blant annet i Italia, Mali og Honduras.

|}

## Kjente personer med navnet

* Ada, ifølge Bibelen en av Esaus koner
* Ada Byron Lovelace (1815–1852), engelsk grevinne og datapionér
* Ada Rehan (1857–1916), irsk-amerikansk skuespiller
* Ada Negri (1870–1945), italiensk poet og forfatter
* Ada Brown (1890–1950), amerikansk blues-sanger
* Ada Kramm (1899–1981), norsk skuespiller 
* Ada Polak (1914–2010), norsk kunsthistoriker og forfatter
* Ada Madssen (1917–2009), norsk billedhugger
* Ada Yonath (f. 1939), israelsk krystallograf og nobelprisvinner
* Ada Bursi (f. 1940), italiensk arkitekt
* Ada Engebrigtsen (f 1948), norsk antropolog
* Ada Masotti (f. 1954), italiensk grunnlegger av La Perla, et luksusundertøysmerke
* Ada Maris (f. 1957), amerikansk skuespiller
* Ada Sofie Austegard (f 1963), stifter og daglig leder av Stine Sofies Stiftelse
* Ada Nicodemou (f. 1977), gresk-australsk skuespiller
* Marie-Noëlle Ada Meyo (f. 1990), gabonsk skjønnhetsdronning og journalist
* Ada Hegerberg (f 1995), norsk fotballspiller
* Ada Suyapa Cerna (f. 1996), honduransk elektroingeniør

## Annen bruk av navnet
* Ada (programmeringsspråk) – programmeringsspråk
* RS 85 «Ada Waage», norsk redningsskøyte

## Navnedag
*Ada* har navnedag i flere land, oftest 28. juli. Den norske navnedagen er .

## Referanser


## Eksterne lenker
*
Geneva County

**Geneva County** er et fylke i den amerikanske delstaten Alabama. Det ligger i den sørøstlige delen av staten og grenser mot Dale County i nord, Houston County i øst, Covington County i vest og mot Coffee County i nordvest. Det har også grense mot delstaten Florida i sør.

Geneva Countys totale areal er  km² hvorav 7 km² er vann. I 2000 hadde fylket  innbyggere og administrasjonssenteret ligger i byen Geneva. 

Fylket ble etablert i 1868 og har fått sitt navn etter byen Geneva, New York som var hjembyen til kona til grunnleggeren av byen Geneva i Alabama Henry Yonge. 

## Eksterne lenker
*
140 (tall)

**140** (*ett hundre og førti*) er det naturlige tallet som kommer etter 139 og kommer før 141.

140 er et partall.

140 er CXL i romertall.

kvadratrot av 140 = 11,8321595662
CAPTCHA

**CAPTCHA** (forkortelse for «*Completely Automated Public Turing test to tell Computers and Humans Apart*») er en type omvendt turingtest for å finne ut om brukeren er en datamaskin eller menneske. Uttrykket CAPTCHA ble først brukt i år 2000 av Luis von Ahn, Manuel Blum, Nicholas J. Hopper ved Carnegie Mellon University, og John Langford ved IBM.
En vanlig type CAPTCHA krever at brukeren skriver inn teksten vist i et forvrengt bilde. Norske termer: bildebekreftelse, robotfelle.
* CAPTCHA: Telling Humans and Computers Apart Automatically

**Bruksområder**

CAPTCHA blir i hovedsak benyttet for å forhindre programvare i å sende automatiserte forespørsler til web-baserte tjenester. Dette kan forhindre søppelpost, blog spam og andre kommersielle/ondsinnede gjøremål, da den fungerer som en "brems" hvor hver forespørsel krever menneskelig interaksjon.

## Referanser
Potetgrøt

**Potetgrøt** eller **jordeplegraut** er en norsk tradisjonell matrett, med potet, mel, vann og salt. 

Det som er spesielt med måten å lage den på, er å bruke en trestampe og stampe det hele sammen til en litt seig konsistens. Det må stampes godt så det ikke blir melklumper.

Den har vært mye brukt i øvre deler av Telemark, spesielt i Brunkeberg. Potetgrøt har brukt blant annet i Vik i Sogn.

Noen varianter er med stekt flesk eller kald kulturmelk over grøten.

## Litteratur
*
* 
*
Storbritannias Grand Prix

, 1963, 1965, 1967, 1969, 1971, 1973, 1975, 1977, 1979, 1981, 1983, 1985, 1987 - 2025,  Aintree Motor Racing Circuit:  1955, 1957, 1959, 1961 - 1962  Brands Hatch:  1964, 1966, 1968, 1970, 1972, 1974, 1976, 1978, 1980, 1982, 1984, 1986|Runder=Silverstone: 52  Aintree: 75  Brands Hatch: 75|Bane_lengde=Silverstone: 5.891 km  Aintree 4.828 km  Brands Hatch: 4.207|Løp_lengde=Silverstone: 306.198 km  Aintree: 362.100 km  Brands Hatch: 315.450}}
**Storbritannias Grand Prix** er et Formel 1-løp som avholdes på Silverstone i Northamptonshire. Silverstone var arena for løpet da Formel 1 startet i 1950, og hvert år siden 1987. Løpet ble avholdt på Aintree Racecourse annethvert år mellom 1955 og 1962, og Brands Hatch annethvert år mellom 1964 og 1986.

## Vinnere av Storbritannias Grand Prix

## Referanser

## Eksterne lenker
*
Freaky Friday (2003)

:*For den am. filmen fra 1976 med samme tittel, se [[Å, for en fredag]]*

***Freaky Friday*** er en amerikansk filmkomedie fra 2003. Filmen er regissert av Mark Waters, og hovedrollene blir spilt av Lindsay Lohan og Jamie Lee Curtis.

Den er en nyinnspilling av *[[Å, for en fredag]]* fra 1976.

## Handling
Filmen handler om ei jente (Lindsay Lohan) som synes moren er urettferdig. Hun synes at hun ikke får lov til  noe. Moren (Jamie Lee Curtis) på sin side er oppgitt over at datteren oppfører seg så rebelsk som hun gjør. En kveld når de er på en kinesisk restaurant, får de lykkekaker. Morgenen etter våkner de og finner ut at de har de byttet kropp, men ikke tanker. Livet til den andre er mye vanskeligere enn de først hadde trodd.

## Rolleliste

## Eksterne lenker
* 
*
Dr. Watson

**Dr. John H. Watson** er en fiktiv litterær figur og Sherlock Holmes' venn, assistent og biograf i kriminalfortellingene til sir Arthur Conan Doyle. Hans fulle navn er **Dr. John Hamish Watson**. I kriminallitterær sammenheng er «dr. Watson» senere også kommet i bruk som generisk betegnelse på en stereotyp, en fiktiv detektivs mindre betydelige følgesvenn.  

Dr. Watson bærer som regel fornavnet John, men hans kone kaller ham James i en av fortellingene. 

John (eller James) Watson var utdannet lege og tjenestegjorde som feltkirurg i India før han ble såret og dimittert, knapt 30 år gammel. En venn presenterte ham for den noe yngre, eksentriske studenten, mr. Sherlock Holmes, som, i likhet med Watson, trengte en leilighet, men ikke hadde råd til en full husleie. Tross svært ulikt gemytt ble de to raskt venner og leide i fellesskap en leilighet i Baker Street 221B i London.

Holmes innviet snart vennen i sin interesse for kriminaletterforskning. Watson deltok ofte i etterforskningen og skildret mange av sakene i novelleform (den sanne Sherlockianer betrakter Conan Doyle, ikke som forfatter, men som Watsons «litterære agent») – også etter at han flyttet fra Baker Street, giftet seg og begynte i medisinsk praksis. Tross det nære vennskapet ble Watson ikke innviet i hemmeligheten da Holmes var forsvunnet og antatt død mellom 1891 og 1894. De to gjenopptok likevel samarbeidet og delte sogar på nytt leiligheten i Baker Street da Watson ble enkemann. Holmes trakk seg offisielt tilbake i 1903 og løste og beskrev senere et fåtall saker uten Watsons medvirkning. De to samarbeidet for siste gang under 1. verdenskrig. Denne saken ble imidlertid ført i pennen av Conan Doyle.

Til tross for at dr. Watson er forteller i de aller fleste Sherlock Holmes-fortellingene, får leserne motstridende opplysninger om krigsskaden han pådro seg under felttoget i Afghanistan. Watsons ekteskap er også noe av et mysterium. Hans første kone, Mary Morstan, må ha dødd bare få år etter bryllupet. Til tross for at han aldri nevner noe nytt bryllup, er Watson gift igjen noen år senere. Det er altså hevet over tvil at Watson må ha vært gift minst to ganger, selv om bare den første hustruen blir presentert i fortellingene.

Til tross for at Conan Doyle og Sherlock Holmes selv skrev om Holmes' siste saker, bidro dr. Watson med fortellinger om Holmes' eldre saker frem til slutten av 1920-årene. Det er usikkert om Watson på dette tidspunkt fortsatt var aktiv som skribent. Noen av sakene hadde i sin tid vært så ømtålige at beretningene ikke kunne publiseres før etter 25–30 år, og beretningene kan godt være skrevet tidligere.

## Referanser
Siri Jensen

**Siri Jensen** (født **Ustvedt**; født 19. februar 1948) er en norsk politiker. Hun var partileder i AKP fra 1988 til 1992. Jensen satt i både AKPs sentralstyre og i RVs landsstyre og arbeidsutvalg da de to partiene slo seg sammen i 2007, og sitter i dag i Rødts landsstyre som leder for faglig utvalg.
Hun studerte psykologi, men et sommervikariat ved Aas & Wahl førte henne over til grafisk utdannelse.

Siri Jensen er blant de ledende aktivistene i Kvinner på tvers.

## Familie
Hun er datter av Hans Jacob Ustvedt og sjefsykolog Liv Ustvedt. Yngvar Ustvedt var hennes bror.

I 1980 giftet hun seg med grafikeren Finn Jensen.
Nota Bene Bokpris

**Nota Bene Bokpris** er en litteraturpris delt ut av Hå kommune. Prisen deles ut annenhvert år til en bok som ikke har fått den oppmerksomheten den fortjener. Det har siden 2001 ikke vært flere utdelinger (per 2024).  

## Mottakere
*1989 – Roy Jacobsen for romanen *Det nye vannet*
*1991 – Jan Wiese for romanen *Kvinnen som kledte seg naken for sin elskede*
*1993 – Per Petterson for romanen *Det er greit for meg*
*1995 – Cecilie Enger for romanen *Nødvendigheten*
*1997 – Merethe Lindstrøm for romanen *Steinsamlere*
*1999 – Geir Pollen for romanen *Hutshinsons eftf.*
*2001 – Einar O. Risa for romanen *L.C. Nielsens papirer*

## Referanser
Hølendalen bruer

**Hølendalen bruer** ligger i Hølen i Vestby kommune i Akershus fylke. Bruene består av en dobbelsporet jenbanebru og to motorveibruer.  Prosjektet Hølendalen bruer startet opp med jernbanebrua, som med et spenn på 128 m ville få Norges lengste spenn for jernbanebruer. Jernbanebroen fikk NSBs byggepris 1996 der juryen uttalte: «Brua ble oppført i 1994–1996, og er med sine 416 m Norges lengste jernbanebru i betong».
Hølendalen bruer mottok Betongtavlen i 1999. 

## Tekniske data
### [[Hølensbrua (jernbanebru)|Jernbanebrua]]
*Lengde: 416 m (80-128-128-80) 
*Betong: 8000 m³  
*Armering:  1525 tonn 
*Spennarmering: 21300 m (15 0,6’’)  
*Byggherre: Jernbaneverket 
*Entreprenør:  AF SKANSKA-EVENSEN 
*Konstruktør: Johs. Holt A.S 
*Konstruksjonsmetode: «Fritt-fram-bygg» (seksjonslengde 5.0 m )
*Byggetid: Mars 94 – Oktober 95 
*FFB vognene til AS Anlegg ble brukt under byggingen av jernbanebrua.
*To spor på Østfoldbanens vestre linje

### [[Hølensbrua (vegbruer)|Vegbruene]]
*Lengde: 416 m (80-128-128-80) 
*Betong: 6200 m³  
*Armering: 1150 tonn 
*Spennarmering: 9900 m (15 0,6’’) 
*Byggherre: Statens vegvesen Akershus 
*Entreprenør: SKANSKA 
*Konstruktør: Johs. Holt A.S 
*Konstruksjonsmetode: «Fritt-fram-bygg» (seksjonslengde 6.05m )
*Fire felt på Europavei E6

## Litteratur
* Trond Taugbøl, *Hølen &ndash; stedet med bruene*, Vestby kommune, Vestby 1998

## Se også
*Follotunnelen

*Liste over broer i Norge
*Liste over broer i Norge etter lengde
Kvelluren bru

**Kvelluren bru** er en bjelkebru langs E39 i Sandnes. Brua er 352 m lang og krysser Sandvedparken med Storåna, Kvellurveien, Jærbanen og Hoveveien. I forbindelse med kåringen av Vakre vegers pris i 1991 fikk Kvelluren bru «hedrende omtale». Brua hadde 3 felt når det ble bygget, men i 2017 åpnet brua som motorvei med til sammen 5 felt.

## Se også
*Liste over bruer i Norge
*Liste over bruer i Norge etter lengde

## Referanser
Adele

**Adele** er et kvinnenavn som betyr «edel». Navnet er i dag vanlig blant annet i Sør-Afrika og Italia.

## Etymologi
*Adele* har opprinnelse i *Adèle*, en fransk kortform av det tyske kvinnenavnet *Adelheid*, og det gammelhøytyske *Adalhaid*, som kommer av *adal*, «edel», og *haidu*, «glans». Det kan også komme av det hebraiske order for «pryd».

## Utbredelse
*Adele* var populært i middelalderens Europa på grunn av berømmelsen til en helgen fra 600‑tallet, en datter av den frankiske kong Dagobert II. Det var navnet på Vilhelm Erobrerens yngste datter (ca. 1062–1137), som ble gift med Stefan av Blois.

Navnet døde ut i England i senmiddelalderen. Det ble tatt i bruk igjen på 1800‑tallet, blant annet som navnet på en karakter i Johann Strauss’ opera Die Fledermaus. Populariteten ble ytterligere styrket på 1930‑tallet som navn på en karakter i romanene til Dornford Yates.

Navnet er kjent i Norge fra 1700-tallet, men har i nyere tid vært lite brukt som navn på jentebarn før ca. år 2000.

Navnet *Adele* var vanlig i Norge i 2010-årene og hadde en popularitetstopp med 0,2 % i 2012.

*Adele* er i dag et vanlig navn blant annet i Sør-Afrika og Italia.

|}

## Navnedag
*Adele* har navnedag i flere land, oftest 16. desember. Den norske navnedagen er .

## Kjente personer med navnet

* Adele Jaunn
* Adele Adkins

## Referanser


## Eksterne lenker
*
Heinrich-von-Kleist-Park

**Heinrich-von-Kleist-Park**, kort kalt **Kleistpark**, er en park i den nordlige delen av ortsteilen Schöneberg i Berlins bydel Tempelhof-Schöneberg. Parken ligger mellom Potsdamer Straße og Elßholzstraße. Den er oppkalt etter den prøyssiske dikteren Heinrich von Kleist.

Parken har også gitt navn til den nærliggende Kleistpark undergrunnsstasjon på U7-linjen.

Fil:Kleistpark5_Berlin.JPG|Parken med Berlins kammerrett
Kleistpark3_Berlin.JPG|*Rossebändiger* fra 1842/43 av Peter Jacob Clodt von Jügensburg
Haus3_am_Kleistpark.JPG|Det tidligere kongelige botaniske museum
Kleistpark_Medienhaus1_Berlin.JPG|Den tidligere statlige kunstskolen, nå mediehus for Universität der Künste Berlin
Kleistpark_Kolonnaden1_Berlin.JPG|Königskolonnaden fra 1780

## Eksterne lenker
*
Gassmaske

En **gassmaske** er en maske som brukes til å beskytte brukeren mot forurensing i lufta, samt giftige materialer. Masken former en forsegling rundt munn og nese, men kan også beskytte øyne og hud. Den mest vanlige varianten i dag er gassmasker med kullfilter.

## Se også
* A-62, en helmaske fra Sivilforsvaret 
* PH-hjelmen, tidlig britisk gassmasketype under første verdenskrig
## Eksterne lenker
* 
* Oppslagsordet «Gasmaske» i ''Salmonsens konversationsleksikon'' fra 1930 (på dansk)
Argentina under Sommer-OL 1960

**Argentina under Sommer-OL 1960**. 103 sportsutøvere, 102 menn og en kvinne, fra Argentina deltok i tretten sporter under Sommer-OL 1960 i Roma. Argentina kom på 30.-plass med en sølv- og en bronsemedalje. Cristina Hardekopf var Argentinas flaggbærer under åpningsseremonien.

## Medaljer

## Medaljevinnerne

## Deltageroversikt

## Kilder
* Resultater og profilside  på sports-reference.com
Harmageddon

:*For den amerikanske action-katastrofe-filmen fra 1998, se [[Armageddon (film)]]*
**Harmageddon** eller **Armageddon** er i kristendommen navnet på stedet for det siste, avgjørende kjempeslaget mellom det gode og onde i den syndige verden,  mellom Gud og hans fiender. Ordet kommer fra hebraisk *Har-Megiddo* (הַר מְגִדּוֹ‎) som betyr «Megiddos fjell». Megiddo var en by i oldtidens Israel og et strategisk punkt hvor flere kriger ble utkjempet. Jødisk og kristen endetidslære regner med to verdener, denne og den kommende. Harmageddon innebærer dommens dag og at det deretter oppstår «en ny himmel og en ny jord» slik Johannes' åpenbaring 21 uttrykker det. I Peters andre brev 3,7-10 antas verdens undergang å være en verdensbrann.

Tanken om et nær forestående Harmageddon er særlig framtredende i Jehovas vitners lære. Ifølge vitnenes forståelse er Harmageddon «krigen på Guds, Den Allmektiges, store dag», når «kongene på hele den bebodde jord» samler seg for å føre krig mot Jehova (Johannes' åpenbaring kapittel 16, vers 14 og 16; kapittel 19, vers 11–21). Krigen baner veien for en ny, teokratisk verdensordning der jorden skal bli omgjort til et paradis for mennesker som er lydige mot Gud. Etter denne oppfatningen skal den fysiske verden som sådan *ikke* bli ødelagt i Harmageddon; det er bare den verdensordning som var influert av Satan, som går under.

## Se også
* Dommens dag
* Bortrykkelsen

## Eksterne lenker
*
Edo

**Edo** kan ha flere betydninger:
*Edo (by), et gammelt navn på Tokyo i Japan
*Edo (delstat), en stat i Nigeria
*Edo (språk), et språk som tales i staten Edo
Paul Löbe

**Paul Gustav Emil Löbe** (født 14. desember 1875 i Liegnitz (Schlesien), død 3. august 1967 i Bonn) var en tysk politiker (SPD). Löbe var aktiv i politikken i Breslau, i Schlesien og på riksnivå, og er mest kjent som president for Riksdagen under Weimarrepublikken. Han deltok i 20. juli-attentatet mot Hitler.

## Politisk virke

Han ble medlem av det sosialdemokratiske partiet i 1895. Fra 1904 til 1919 var han medlem av bystyret i Breslau, og fra 1915 til 1920 provinsiallanddagen i Schlesien. I juni 1919 ble han visepresident for Riksdagen. Han var medlem av den tyske Riksdagen fra 1920 til 1933, og var riksdagspresident fra 1920 til 1924 og fra 1925 til 1932. Deretter var han visepresident frem til 1933. Han var også prøyssisk statsråd fra 1921. Han var medlem av det parlamentariske råd fra 1948 og fra 1949 til 1953 var han medlem av Forbundsdagen, som representant for Berlin uten stemmerett. I den første legislaturperioden var han Forbundsdagens alderspresident. Han er den tidligst fødte personen som har vært medlem av Forbundsdagen.

I 1920-årene engasjerte Löbe seg for den paneuropeiske idéen sammen med bl.a. Aristide Briand og Konrad Adenauer. Löbe var president for Den paneuropeiske unionen i Tyskland. Han var også medlem av Reichsbanner Schwarz-Rot-Gold. På grunn av sin opposisjonelle holdning ble han fengslet av nasjonalsosialistene flere ganger, og satt bl.a. i konsentrasjonsleir. Etter krigen deltok han i arbeidet med å bygge opp igjen SPD, og avviste på det sterkeste tvangssammenslåingen av SPD og KPD i den sovjetiske okkupasjonssonen. Han avsluttet derfor samarbeidet med SPD i Øst-Berlin for isteden å bygge opp partiet i Vest-Berlin. Han var også president for Europabevegelsen i Tyskland. Löbe engasjerte seg også for ofrene for fordrivelsen fra østområdene, og gikk sterkt inn for et samlet Tyskland.

Etter Friedrich Eberts død i 1925 takket Löbe nei til å bli nominert som SPDs presidentkandidat ved det nye presidentvalget, fordi han mente hans plass var i parlamentet.

## Æresbevisninger

Löbe mottok i 1951 storkorset av Tysklands fortjenstorden, og ble i 1955 utnevnt til æresborger av Berlin. Han mottok også Bund der Vertriebenens høyeste utmerkelse, og i 1960 tildelte Berlins senat ham Ernst Reuter-plaketten. Et tilbygg til Riksdagsbygningen i Berlin kalt Paul-Löbe-Haus, er oppkalt etter ham.

Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Fil:Paul Loebe Haus 2.jpg|Paul Löbe Haus er en del av Band des Bundes i Berlin.
Fil:Bundesarchiv Bild 102-10562, Paul Löbe.jpg|Löbe i 1930


## Publikasjoner
* *Erinnerungen eines Reichstagspräsidenten*, Berlin 1949.
* *Gegenwartsfragen des Parlamentarismus*, in: *Für und Wider. Lebensfragen deutscher Politik*, Offenbach am Main, 1952, Seiten 39 bis 48.
* *Aus dem Parlamentarischen Leben*, in: *Hessische Hochschulwochen für Staatswissenschaftliche Fortbildung*, Band 3, 1953, Seiten 312 bis 318.
* *Der Weg war lang. Lebenserinnerungen*, Berlin 1954

## Se også

* Det tyske demokratiets pionerer.

## Referanser


## Eksterne lenker
*
Ulrik

**Ulrik** er et mannsnavn av germansk opphav.

## Etymologi
*Ulrik* er en opprinnelig lavtysk og frisik form av tyske *Ulrich*, som har opprinnelse i gammelhøytyske *Uodalrich*. Navnet er dannet av *uodal*, «odel», og *rīhhi*, «mektig, rik».

## Utbredelse
*Ulrich* var, sammen med andre former av navnet, blant de ti vanligste mannsnavnene i Tyskland i senmiddelalderen.

Navnet *Ulrik* har vært vanlig i Norge fra 2000-årene og hadde en popularitetstopp med 0,9 % i 2024. Navnet er dermed mest vanlig blant generasjon Alfa i Norge.

|}

## Kjente personer med navnet
* Den hellige Ulrik av Augsburg
* Ulrik Fredrik Gyldenløve (1638–1704), dansk adelsmann og stattholder i Norge
* Harald Ulrik Sverdrup (1888–1957), norsk oseanograf og meteorolog
* Per Ulrik Fritzner (født 1938), norsk bildekunstner
* Ulrik Imtiaz Rolfsen (født 1972), norsk filmregissør
* Ulrik Thomsen (født 1981), norsk fotballspiller
* Ulrik Saltnes (født 1992), norsk fotballspiller 
* Ulrik Munther (født 1994), norsk musiker, låtskriver, sanger

## Referanser


## Eksterne lenker
*
Paul Löbe-huset

**Paul Löbe-huset** (tysk: Paul-Löbe-Haus) er et modernistisk tilbygg til Riksdagsbygningen i Berlin, og ligger i den sydlige delen av Spreebogenpark, på begge sider av elven Spree i bydelen Mitte. 

Huset var ferdig oppført i 2001 og er oppkalt etter tidligere riksdagspresident for SPD Paul Löbe. Bygningen huser bl.a. kontorer for parlamentarikerne, utvalgssekretariatene og møterom, samt en restaurant for parlamentarikerne, de ansatte og besøkende. Den har 1&nbsp;700 rom og et areal på 61&nbsp;000 kvadratmeter. Paul Löbe-huset er forbundet med Marie Elisabeth Lüders-huset gjennom to broer over Spree, og er også forbundet med Jakob Kaiserhuset, Riksdagen og Marie Elisabeth Lüders-huset gjennom tunnel.

Paul Löbe-huset inngår i anlegget Band des Bundes, som er en gruppe bygninger langs Spree som nyttes av ulike føderale politiske organer. 

De to øvrige store parlamentsbygninger oppført i umiddelbar nærhet til Riksdagsbygningen er også oppkalt etter politikere fra de viktigste politiske partier i Tyskland etter den andre verdenskrigen: Marie Elisabeth Lüders FDP og Jakob Kaiser CDU (Jakob Kaiserhuset).

## Bilder

Fil:Berlin Paul Loebe Haus.jpg|Sett fra Kanzleramt
Fil:Reichstagsgebäude und Paul-Löbe-Haus, Berlin-Mitte, 170327, ako.jpg|Sett fra motsatt side av Spree.


## Eksterne lenker
* 
* Paul Löbe-Haus på Forbundsdagens internettside
Tomas Colin Archer

**Tomas Colin Archer** (født 31. august 1952 i Larvik) er en norsk generalløytnant, organisasjonsmann og politiker for Arbeiderpartiet. Colin Archer er uteksaminert fra Flygeskolen, Luftkrigsskolen, Luftforsvarets stabsskole I og II, Forsvarets høgskoles hovedkurs og Royal College of Defence Studies. Han har også vært generalsekretær i Flyktninghjelpen.

Tomas Colin Archer var Generalinspektør for Luftforsvaret (GIL) i årene 2000–2004. Archer vant i 2003 en internasjonal pris for resultatene han oppnådde med ledelsesverktøyet balansert målstyring (BM).

I statsråd 10. september 2004 ble Archer utnevnt til generalløytnant og sjef for Fellesoperativt hovedkvarter. Han overtok denne stillingen 30. september. Allerede i januar 2005 ble det kjent at general Archer hadde søkt og fått innvilget såkalt sluttpakke, noe som vakte oppsikt. Det var en alminnelig oppfatning at han skulle overta som Forsvarssjef.

Tomas Colin Archer har mottatt flere utmerkelser for sine ledelsesegenskaper i Forsvaret. Han ble tildelt «Årets likestillingspris 2002» og fikk også utmerkelsen som «Årets leder i staten 1998». Den siste fikk han som sjef for Bodø hovedflystasjon. Archer har tidligere også hatt stillingen som sjef for jagerflyskvadronen – 334 skvadron.

I tiden 2006-2008 var han generalsekretær i Flyktninghjelpen (Norwegian Refugee Council).

Fra januar 2008 er han styreleder i stiftelsen Norsk Luftfartsmuseum og Norsk Luftfartssenter Bodø a/s.

Tomas Colin Archer er oldebarn av skipsbyggeren Colin Archer. Archer er oppvokst i Stavern. Ved kommunestyrevalget 2007 ble han valgt inn kommunestyret i Moss for Arbeiderpartiet og fra 2008 til 2012 var han leder for Moss Arbeiderparti.

## Litteratur

* Maaø, Ole Jørn/Sanderød, Steinar (red) (2017). "Luftforsvarets historie - sett ovenfra". Fagbokforlaget. ISBN 978-82-450-2183-7

## Referanser
Liste over norske kvinnenavn

__NOEDITSECTION__
**Liste over norske kvinnenavn** inneholdende fornavn som forekommer flere enn 200 ganger i Norge. Navnene trenger ikke å ha en historisk bruk i Norge; fornavn som er i tråd med utenlandsk navneskikk vil bli listet sammen med andre. Statistikken ble publisert i januar 2020 av Statistisk sentralbyrå utfra grunnlagsdata registrert av Norsk Folkeregister samme år.

## Se også
*Liste over norske mannsnavn
* Liste over norske etternavn
* Liste over norske dobbeltnavn
* Liste over norske navnedager
* Liste over kvinnenavn med norrøn opprinnelse

## Referanser


## Eksterne lenker
* Norske navn
Dáil Éireann

**Dáil Éireann** (irsk «Irlands forsamling») er underhuset i Oireachtas, Irlands parlament. 

## Historie
Dáil Éireann holdt sitt første møte 21. januar 1919 Mansion House, Dublin, og erklærte Irlands suverenitet.  Siden 1922 har Dáil holdt til i Teach Laighean (Leinster House) i Dublin. 

## Valgordning
Representantene, kalt *[[Teachta Dála|Teachtaí Dála]]* velges ved direkte valg med proporsjonal representasjon med maksimalt fem års mellomrom.

Irske og britiske statsborgere over 18 år og som bor i Irland, har stemmerett.

Antallet medlemmer av underhuset er ikke fast, men grunnloven krever at det må være minst en TD per 20 000 til 30 000 innbyggere. Det var 158 TDs til den 32. Dáil og 160 til den 33. i 2020.

## Parlamentarisme
Dáil velger Ceann Comhairle som er underhusets president. Det velger også taoiseach (statsministeren) og de øvrige ministrene.

## Referanser

## Eksterne lenker
*
Renné Toney

**Renné Toney** (også Rene, født i Brasil) er en brasiliansk kvinnelig tidligere bodybuilder, bosatt i USA.

Renné hadde en offisiell måling av størrelsen på overarmen (biceps) på Arnold Classic Expo i februar 2006, med et resultat på 50 cm omkrets på høyre biceps og 51 på venstre. Uoffisielt er dette den største målingen gjort på en kvinnelig biceps.

Hennes størrelser (engelske mål):

* Høyde: 5'8" 
* Vekt: 210 pounds
* Høyre overarm: 20"
* Venstre overarm: 20 1/4"
* Legger: 19.5"

## Tevlingshistorie

* 1998 &ndash; NPC Palm Springs Muscle Classic &ndash; 2.-plass
* 2002 &ndash; World Physique Federation Pro Ms. Olympia Cup II &ndash; Vinner
* 2004 &ndash; World Physique Federation Pro Ms. Universe &ndash; Vinner

## Referanser
Muezzin

**Muezzin** (på arabisk: مؤذن, *mu’adhdhin*) er en valgt person i moskeen som leder innkallingen (adhan) til fredagsbønnen og de fem daglige bønnene (*salah*) fra moskéens minareter. I de fleste moderne moskéer blir muezzinene hjulpet av elektroniske forsterkere. Man antar at institusjonen muezzin, den offentlige utroper, eksisterte i før-islamsk arabisk kultur, Dens oppgaver regnes også som en kunstform, uttrykt i det melodiøse utropet av adhanen.

Den profesjonelle muezzin blir valgt til å tjene i moskeen ut fra god karakter, stemme og ferdigheter. Når han kaller til bønn vender muezzinen seg mot de fire himmelretningene i rekkefølge, mens han roper ut adhan. I noen moskéer står muezzinen på en spesiell plattform (på tyrkisk *muezzin mahfili*), på motsatt side av minbaren i moskéen og svarer imamen.

Rollen som muezzin har eksistert siden Muhammeds tid. Den første muezzinen var Bilal ibn Ribah, som gikk i gatene og kalte de troende til bønn.  De første muezzinene brukte taket på moskéen, de høye søylene på moskeene eller nærliggende gater, til å påkalle de troende. Fortsatt idag er muezzin brukt til å lese adhan for la de andre få vite at det er bønnetid.
Vannjet

En **vannjet** er et fremdriftssystem for båter etc. hvor en stråle av vann brukes som skyvekraft. Vannstrålen lages av en avskjermet impeller (propell) og en dyse, eller en sentrifugalpumpe med en dyse.  Ved å styre denne vannstrålen med spjeld kan man svinge og «bakke» båten uten bruk av ror eller girkasse.  Kraften i strålen reguleres av turtallet på motoren, stigning på impeller og størrelse på dysen. Motorstyrke, turtall, og størrelse vannjet må stå i forhold til hverandre og båttype som skal benyttes. Dette beregnes av leverandør før installasjon. De fleste systemer for båter er utstyrt med gearkasse for å kunne sette systemet i «nøytral» og reversere vannstrømmen gjennom vannjetdysen.  Fordelen med å reversere vannstrålen er å «rense» inntaket til dysen hvis dette tettes av tang osv. Under slike forhold mister vannjeten sin kraft grunnet kavitasjon i inntaket, med dårlig kontroll over fartøyet som resultat.
Vannjet har fordeler fremfor propeller for noen anvendelsesområder. Disse fordelene gjelder vanligvis ved hurtiggående eller gruntgående operasjoner og inkluderer:
* Beskyttede, roterende elementer som gir sikkerhet for skader og driftstans på grunt vann.
* Økt manøvrerbarhet. Båten kan stoppes på en båtlengde fra full fart. Snues 360 grader rundt på nøyaktig samme sted.  Båten kan manøvreres sidelengs ved to eller flere vannjetinstallasjoner uten bruk av baug/hekktruster.
* Brukes blant annet av forsvaret i ulike størrelse båter.
* Ultra-støyfrie design for ubåter, som for eksempel Trafalgar klassen
* Drivkraft for torpedoer, som for eksempel Spearfish eller Mark 48
* Fritidsbåter av ulike størrelser, og typer.
* Yrkesbåter opp til større hurtiggående ferger.
* Vannskutere.
Hans Arnt Hartvig Paulsen

**Hans Arnt Hartvig Paulsen** (født 12. juni 1832 i Christiania, død 5. november 1914 på Ljan i Aker) var kullhandler i Christiania.

H.A.H. Paulsen var hovedstadens største energileverandør rundt forrige århundreskifte og hadde sitt kullager på Paulsenkaia øst for Akerselvas utløp i Bjørvika. 
## Liv og virke
### Bakgrunn
Paulsen var av en gammel Vinger-slekt fra Skansgården ikke langt fra Kongsvinger. Han var sønn av rittmester *Bastian Paulsen* og *Susanne Tambs* fra Fredrikshald. Han vokste opp i Øvre Vognmandsgade på Vaterland. 
### Oppbygning av formuen
I 1842 gikk faren konkurs, og Hans Arnt ble tvunget til å greie seg uten økonomisk hjelp hjemmefra. I 1846 stakk han til sjøs og seilte en tid på norske skuter mellom England og Norge. I 1851 tok han utdannelse som skipsoffiser og seilte ute på egen båt de neste tjue årene. I denne tida la han grunnlaget for formuen sin, basert på handel med tømmer til Newcastle og kull fra gruvene der tilbake til Christiania. 
### Handelsmann i Christiania
Paulsen giftet seg i 1865 med Wilhelmine Timm, datter av repslager Wilhelm Timm. I løpet av en tiårsperiode slo han seg opp som en av byens rikeste menn og største skatteytere. I årene 1884 til 1909 var han eier av Nerdrumbruket ved Fetsund i Akershus. Han bygde også opp et anlegg ved munningen av Akerselva, på Paulsenkaia, som har navn etter ham. I 1899 ble kulltomtene her solgt til Christiania kommune. Fra da av trakk Paulsen seg tilbake.

«Køla-Pålsen» var også en av hovedstadens byoriginaler; en «self-made man» kjent for folkelig stil og skarpe replikker. Det går mange historier om «Køla-Pålsen». Noen bygger på virkelige hendelser; i andre tilfeller er Paulsen gjort til hovedperson i vanlige skrøner og vitser, gjerne av det grovere slaget. Mange av historien tar utgangspunkt i mannens slagkraftighet og replikkunst, en evne han nok hadde utviklet i årene til sjøs.

Paulsen og hans bedrift (H.A.H.) er foreviget i refrenget av den Oslo-patriotiske visa «Akerselva» av Vilhelm Dybwad, der det synges: «Akerselva, du gamle og graa! / Akerselva, dig holder jeg paa. / Selv om Donau er aldrig saa blaa, kan den i skjønhed aldrig dig naa. / Slike farver vist aldrig man saa, / som hvor du munder ut paa skraa, / i den yndige duftende vraa / mellem Nyland og H.A.H.» Firmanavnet H.A.H. PAULSEN KUL - COKES - VED var malt med store bokstaver på gavlen til lagerhuset på Paulsenkaia, stedet hvor det nye Munchmuseet ble reist i årene 2016-2020.

Dybwad trengte et rim til slutt i dette verset, hvor alle linjer skal rime på sluttordet *blaa* i første linje. Innskiften H.A.H. på lagerhuset var godt egnet, siden den var et velkjent landemerke ved utløpet av Akerselva. H.A.H. var et nødrim, ikke Paulsens kallenavn. Alle kalte ham «Køla-Pålsen».

## Referanser




## Kilder
*
Rolls-Royce Phantom VI

**Rolls-Royce Phantom VI** var en ultra-eksklusiv bilmodell fra Rolls-Royce som ble produsert mellom 1968 og 1991.

Til tross for at det var alminnelig antatt at dagene var talte for bilmodeller som Rolls-Royce Phantom V lanserte Rolls-Royce etterfølgeren *Phantom VI* i 1968. Phantom VI hadde en ny front, og ble drevet av en motor utviklet for datidens Rolls-Royce Silver Shadow. I 1979 fikk modellen en økning i sylindervolum (til 6&nbsp;750 cm³) og en ny, tretrinns automatisk girkasse som erstattet den tidligere automatgirkassen med fire trinn. Dette var Rolls-Royces siste modell med separat chassis, og ble produsert frem til 1991.

## Motor
Phantom var utstyrt med en 90° V8-motor med et sylindervoloum på  cm³ (104 mm boring, 91,5 mm slaglengde). Dette ble i 1979 økt til  cm³ ved å bruke motoren fra Rolls-Royce Silver Shadow. Doble forgassere ble også benyttet. Bilen hadde en firetrinns automatgirkasse (fra 1979 en tretrinns automatgirkasse).

Da produksjonen ble stoppet var 374 eksemplarer produsert.

## Eksterne lenker
*
Lunett

**Lunett**, *lynett*, halvsirkelformet eller segmentformet muråpning, buet dør eller vindu i en bygning som dekkes av et hvelv.

## Litteratur
* Ahlstrand, Jan Torsten: *Arkitekturtermer*. Lund: Studentlitteratur, 1976, ISBN 91-44-02852-0
Barry Opdam

**Barry Opdam** (født 27. februar 1976 i Lisse) er en nederlandsk fotballspiller som for øyeblikket spiller hos AZ Alkmaar. Opdam begynte karrieren hos FC Lisse, men ble tidlig kjøpt av AZ der han fikk sin proffdebut i 1996/97-sesongen.

23. oktober 2005 fikk Opdam en kneskade i bortekampen mot Willem II, og først to måneder senere, den 23. oktober gjorde han comeback. Dessverre gikk det ikke så bra, Opdam var AZ' svakeste punkt, og gjorde flere store feil, noe som førte til mye mindre spilletid enn til vanlig. Nå er imidlertid Opdam tilbake for fullt, og er førstevalget i forsvaret.

Først 4. juni 2005 fikk Opdam sin debut for  i landskampen mot , hvor Nederland vant 2-0. Senere det samme året scoret han sitt første landslagsmål i kampen mot . Han var lenge i diskusjonen om plass på VM-laget, men ble til slutt veid, og funnet for lett, og kom ikke med til VM i Tyskland. 

## Karriere som spiller
(*Sist oppdatert [[1. februar]] [[2007]]*)

## Referanser


## Eksterne lenker
*